Пячора Раства

. Базіліка Нараджэння Хрыстова ў Віфлееме.]]
**Пячора Раства**, **Грот Нараджэння**, **Святая Пячора** — найвялікшая хрысціянская святыня, пячора ў скале, дзе нарадзіўся Ісус Хрыстос ад Дзевы Марыі. Знаходзіцца пад амбонам Базілікі Нараджэння Хрыстова ў Віфлееме. У захаваўшыхся пісьмовых крыніцах упершыню згадана каля 150 года. Падземны храм размешчаны тут з часоў святой Алены. Належыць Іерусалімскай Праваслаўнай Царкве.

## Места Раства 
Месца нараджэння Хрыста адзначана срэбнай зоркай, якая ўпраўлена ў падлогу і ўпрыгожана каштоўнымі камянямі. Зорка мае 14 прамянёў і сімвалізуе Віфлеемскую зорку, унутры па кругу ідзе надпіс на латыні: «*Hic de virgine Maria Iesus Christus natus est*» («Тут нарадзіўся Ісус Хрыстос ад Дзевы Марыі»). Над гэтай зоркай, у паўкруглай нішы, вісяць 16 лампад, з якіх 6 належаць праваслаўным, 6 армянам і 4 каталікам. За гэтымі лампадамі, паўкругам на сцяне нішы, размешчаны невялікія праваслаўныя іконы. Яшчэ дзве невялікія шкляныя лампады проста стаяць на падлозе, адразу за зоркай, каля сцяны.

Непасрэдна над месцам Нараджэння знаходзіцца праваслаўны мармуровы прастол. На гэтым прастоле маюць права здзяйсняць літургію толькі праваслаўныя і армяне. Спераду прастол абапіраецца на дзве маленькія мармуровыя калоны, а ў нішы над ім захаваліся невялікія фрагменты візантыйскай мазаікі. Размешчаны тут запрастольны абраз паказвае пакланенне вешчуноў Хрысту. Пячора не мае прыроднага асвятлення, цяпер асвятляецца электрычнасцю і, часткова, лампадамі і свечкамі.

У заходняй частцы пячоры ёсць дзверы, якія вядуць у паўночны бок сістэмы гротаў, размешчаных пад базілікай, у тым ліку ў грот, у якім жыў святы Еранім Стрыдонскі. Звычайна дзверы замкнёныя.

Старажытная, срэбная з пазалотай, зорка была скрадзена ў 1847 годзе (невядома кім, хутчэй за ўсё туркамі). Гэты крадзеж стаў новай падставай для ўзаемных крыўдаў праваслаўных грэкаў і каталікоў і нават часткова абудзіў у 1848 годзе «пытанне аб Святых мясцінах» (гл. Крымская вайна). Зорка, якую магчыма ўбачыць цяпер, была выраблена па дакладнаму ўзору старажытнай і замацавана ў 1847 годзе па загаду султана Абдул-Меджыда I і на яго сродкі. Пазней, у творы «», напісаным каля 247 года, ён згадвае пячору ў Віфлееме, якую мясцовыя жыхары лічылі месцам Раства Хрыстова: 

## Паходжанне пячоры 
Што гэта была за пячора і каму яна належала, невядома. Хутчэй за ўсё, яна была натуральнага паходжання, а потым яе прыстасавалі для гаспадарчых патрэб, у тым ліку для ўтрымання свойскай жывёлы. У Віфлееме шмат якія са старых дамоў узведзены над пячорамі ў вапняковых скалах. Часта ў дамах, якія стаяць на схіле, першы паверх — гэта пячора, уваход у якую знаходзіцца на ўзроўні вуліцы. Гэты паверх выкарыстоўваўся як хлеў, а сям’я жыла на другім паверсе. Шмат якія з такіх памяшканняў мелі каменныя кармушкі ці яслі, выразаныя ў скале, а таксама жалезныя кольцы, каб было магчыма прывязаць жывёлу на ноч. Гэтыя пячоры, дакладна такія ж, як і грот Раства, выкарыстоўваліся для ўтрымання жывёлы аж да сярэдзіны XX стагоддзя. Магчыма, у адной з такіх пячор і нарадзіўся Хрыстос.

## Галерэя 

Файл:Cave of Nativity Entrance.jpg|Паўночны ўваход у пячору Раства, унізе ідзе богаслужэнне
Файл:Grotto of the Nativity Orthodox Altar.jpg|Праваслаўны алтар над месцам Раства ў пячоры
Файл:Grotto of the Nativity West Part.jpg|Заходняя частка пячоры. Можна ўбачыць дзверы ў іншыя пячоры, размешчаныя пад царквой
Файл:Grotto of the Nativity South Entrance Lunette.jpg|Люнет паўднёвага ўвахода ў пячору Раства, XII стагоддзе, спадчына крыжакоў

### Прыдзел Ясляў 

Файл:Manger in Grotto of the Nativity.jpg|Прыдзел Ясляў
Файл:Grotto of the Nativity Manger.jpg|Немаўля Хрыстос на троне ў Яслях Хрыстовых. Каталіцкі прыдзел Ясляў у Калядныя дні
Файл:Grotto of the Nativity Catholic Altar.jpg|Каталіцкі прыдзел Пакланення вешчуноў у прыдзеле Ясляў
Файл:Grotto of the Nativity Icon Above Manger.jpg|Ікона непасрэдна над Яслямі

## Гл. таксама 
* Нараджэнне Хрыстова
* Базіліка Нараджэння Хрыстова

## Спасылкі 
Катэгорыя:Нараджэнне Хрыстова
Катэгорыя:Іерусалімская Праваслаўная Царква
Катэгорыя:Геаграфія Евангелляў
Катэгорыя:Месцы паломніцтва